
                                                                                                        П Р О Е К Т 

ИЗМЕНЕНИЕ НА чл.18, ал.1 и ал.2 т.1 от НАРЕДБАТА ЗА ПРИДОБИВАНЕ, ПРИТЕЖАВАНЕ, ОТГЛЕЖДАНЕ, КОНТРОЛ И РЕГИСТРАЦИЯ НА ЖИВОТНИ НА ТЕРИТОРИЯТА НА ОБЩИНА ЗЕМЕН, ПРИЕТА С Решение №55, от Протокол №12 от 23.05.2012г. на Общински съвет - Земен

МОТИВИ:  Във връзка с ревизиране на текстовете с оглед на законосъобразността на разпоредбите на чл.18, ал.1 и ал.2 т.1 от Наредбата за придобиване, притежаване, отглеждане, контрол и регистрация на животни на територията на община Земен приета  с  Решение №55, от Протокол №12 от 23.05.2012г. на Общински съвет – Земен, се налагат промени, съгласно описаното по-долу.

Съществуващият в наредбата член  гласи:
Чл.18 (1) Забранена е продажбата на животни домашни любимци на лица под 16 год. без писмено съгласие на родителите или настойниците им. 
Това не съответства на чл.11,ал.1 от Закона за защита на животните, който се разпорежда, че не се разрешава продажба на животни на лица под 18г. възраст, без съгласието на родител или настойник.
В чл.18, ал.2  Регистрация на животни домашни любимци:
1. Собствениците на домашни кучета са задължени да ги регистрират в срок до навършване на 6-месечната им възраст, а на новозакупените – до 30 дневен срок от закупуването им.
Съгласно чл.37,ал.1-3 от Закона за защита на животните и чл.174,ал.1-4 от Закона за ветеринарномедицинската дейност,  собствениците на домашни кучета не се задължени да ги регистрират в посочения срок в общината.
Съгласно Закона за нормативните актове, не е допустимо общинска наредба (като подзаконов нормативен акт) да се възлагат административни задължения, които не произтичат от акт, стоящ по-високо в йерархията – закон, съответно – не следва да се създава неуредена административна тежест. 
Тази разпоредба – чл.18,ал.2,т.1 от Наредбата не следва да се свързва с чл.117 от ЗМДТ, който изисква собственика на куче да подава декларация в тримесечен срок от придобиването, но целта на това изискване е заплащането на такса от собственика.

 Предложението за промяна е:
Чл.18 (1) Забранена е продажбата на животни домашни любимци на лица под 18 год. без съгласието на родител или настойник. 
Чл.18 (2)
1. отменена

С оглед на направеното предложение, всички заинтересовани лица могат да представят в Общинска администрация Земен предложения, становища и възражения с оглед на изискването на чл.26 от Закона за нормативните актове.

Председател на Общински съвет:/п/
                                                                      Антоанета Стефанова

